Č. spisu: OU-BB-MPO-2024/000701- 033 SY

**Z á p i s n i c a**

z vyhodnotenia osobitného ponukového konania, ktoré sa konalo 23.10.2024, v kancelárii č. 220, na majetkovoprávnom odbore Okresného úradu Banská Bystrica

Predmetom osobitného ponukového konania, bola ponuka na prevod vlastníctva k nehnuteľnostiam, v k.ú. Kalinovo, obec Kalinovo, okres Poltár, vedeným ako:

* parc. CKN č. 61/1 – zastavaná plocha a nádvorie o výmere 67 m2
* súp.č. 70 – rodinný dom na parc. CKN č. 61/1 (s príslušenstvom mimo evidencie katastra nehnuteľností)

zapísané na LV č. 254 – podiel ½.

Nehnuteľnosť pripadla štátu na základe Uznesenia o dedičstve 14D/181/2020, Dnot 44/2020.

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 091/2023, zo dňa 22.09.2023, ktorý vypracoval znalec Ing. Ivan Čierny, so sídlom Tatranská 30, 974 11 Banská Bystrica. Podľa citovaného znaleckého posudku bola všeobecná hodnota týchto nehnuteľností určená na 2.490,- €.

Ponuka na prevod správy majetku štátu iným správcom bola zverejnená 15.02.2024 v Registri ponúkaného majetku štátu. V lehote stanovenej na doručovanie ponúk t.j. od 16.02.2024 do 18.03.2024, neprejavil záujem žiadny správca.

Ponuka na uplatnenie predkupného práva v súlade s ustanovením §140 OZ, nebola spoluvlastníkom využitá.

Osobitné ponukové konanie sa uskutočnilo, zverejnením v Registri ponúkaného majetku štátu, dňa 27.09.2024, s primeranou cenou 2.490,-€. Lehota na doručovanie ponúk bola stanovená od 28.09.2024 do 18.10.2024. Na uverejnenú ponuku sa v určenej lehote prihlásili dvaja záujemcovia. Poradie doručených ponúk:

1. **Ponuka doručená dňa 16.10.2024, číslo záznamu 0105890/2024, ponúkaná suma: 2.650,- € (SAE REAL GROUP s.r.o., Nové Mesto nad Váhom),**
2. Ponuka doručená dňa 17.10.2024, číslo záznamu 0106374/2024, ponúkaná suma: 2.555,- € (Graftor s.r.o., Bratislava – Nové Mesto).

Komisia konštatovala, že osobitné ponukové konanie bolo úspešné. Záujemca s najvyššou ponukou bude kontaktovaný za účelom uzatvorenia kúpnej zmluvy.

Zápisnicu vypracovala: JUDr. Janka Syčová

V Banskej Bystrici, dňa 23.10.2024